جۆو بایدن سەرۆکی ئەمەریکا ڕۆژی پێنجشەممە ڕێوشوێنەکانی کۆچککردنی نایاسایی ڕاگەیاند بۆ ئەو کاسانەی دەیانەوێت بەبێ مۆڵەت لە مەکسیکەوە بچنە ناو ئەمەریکاوە لە هەمان کاتدا ڕێگایەکی نوێی بۆ چوونە ژوورەوەی یاسایی بۆ 30 هەزار کەس لە مانگێکدا لە ڤەنزوێلا، نیکاراگوا، کوبا و هایتی ئاشکرا کرد.
ئەم ڕێوشوێنانە ئاسانکاری دەکات بۆ دەسەڵاتدارانی سنوورەکان کە بە خێرایی ئەو کۆچبەرانە دەربکەن کە لە نێوان خاڵەکانی بەزاندنی یاساییدا دەچنە ناو ئەمەریکاوە و ڕێکەوتنەکانی وڵاتەکان زیندوو بکەنەوە کە ئەو کەسانەی ئارەزووی پەناخوازی دەکەن، کە بە وڵاتی سێیەمدا تێپەڕیون، دەبێت پێش ئەوەی داوای بکەن نیشان بدەن کە نەیانتوانیوە پارێزگاری لەوێ وەربگرن بەر لە داواکردنی پەنابەری لە سنووری ئەمەریکا و مەکسیک.
بەڵام تاکەکانی ئەو چوار وڵاتە ناونراوانە ڕێگەیان پێدەدرێت لە دەرەوەی وڵاتەوە داوای چوونە ژوورەوەی یاسایی بۆ ئەمەریکا بکەن لەژێر دەسەڵاتی پارێزبەندی مرۆیی کە ئێستا بۆ وەرگرتنی هەندێک پەنابەر لە ئەفغانستان و ئۆکرانیا بەکاردەهێنرێت.
بەرپرسانی بایدن ئەو پلانەیان وەک ڕێگایەک داناوە بۆ ئەوەی بە شێوەیەکی یاسایی ڕێگە بە کۆچبەران بدرێت بە شێوەیەکی ڕێک و پێک و سەلامەت گەشت بکەن بۆ ئەمەریکا. بەڵام داکۆکیکارانی کۆچبەری بەرپەرچیان دایەوە کە سیاسەتەکان بە شێوەیەکی نەگونجاو پاراستنی پەنابەری سنووردار دەکەن کە بەپێی یاساکانی ئەمەریکا و نێودەوڵەتی گەرەنتی کراوە.
لە میانی کۆنگرەیەکی ڕۆژنامەوانیدا لە کۆشکی سپی، بایدن وتی ڕێوشوێنی پارێزبەندی مرۆیی ڕێگە بە کۆچبەرانی نیکاراگوا و کوبا و هایتی دەدات کە سپۆنسەری دارایییان هەیە کە بنکەکەی لە ئەمەریکایە، بە شێوەیەکی یاسایی بچنە ناو وڵاتەکەوە لە ڕێگەی بەرنامەیەکەوە کە وەک بەرنامەی ئۆکرانیا و بەرنامەیەکی پێشووی ڤەنزوێلایە. ئەو بەرنامانە ڕێگە بە کۆچبەران دەدەن بە فڕۆکە گەشت بکەن بۆ ئەمەریکا ئەگەر سپۆنسەریان هەبێت و لە پشکنینی پێشینەیان دەربچن.
ئاماژەی بەوەشکردووە، "ئەم کارانە بە تەنیا کە ئەمڕۆ ڕایدەگەیەنم، سیستەمی کۆچبەریمان چاک ناکەن، بەڵام دەتوانن یارمەتیدەرمان بن، تەنها لەو شوێنانەدا دەتوانم مامەڵە بکەم کە توانای یاساییم هەبێت بۆ ئەوەی ئەو کارە بکەم" بایدن وتی.
دەسەڵاتی پارێزبەندی مرۆیی ڕێگە بە داواکارانی پەسەندکراو دەدات بە شێوەیەکی کاتی لە ئەمەریکا بژین و کار بکەن.
سەرچاوە/ دەنگی ئەمەریکا